VIDEO Andrei Nicolescu, luat în vizor de fani înaintea confruntării decisive cu UTA Arad: "Du-te în Giulești!"
Dinamo și UTA Arad sunt adversare în ultima etapă din play-out, meci decisiv pentru salvarea de la retrogradarea directă.
În ultimele cinci întâlniri Dinamo a câștigat un meci, UTA Arad un meci, iar alte trei partide s-au terminat la egalitate.
UTA Arad este câștigătoarea play-out-ului matematic înainte de ultima etapă, cu 37 de puncte. Dinamo este pe penultimul loc, cu 22 de puncte, la egalitate cu FCU Craiova.
Situația din Ștefan cel Mare este una tensionată, fanii fiind nemulțumit de transferurile de la club și de maniera în care a fost gestionat întregul sezon.
La sosirea la stadion, înaintea partidei cu UTA Arad, Andrei Nicolescu a fost luat la țintă de către fanii dinamoviști, care i-au reproșat faptul că a fost în vacanță în timpul perioadei de mercato din iarnă și l-au acuzat că este rapidist.
Ce se va întâmpla la Dinamo dacă echipa retrogradează matematic: ”Evident”
Într-un interviu acordat reporterului PRO TV Matilda Popa, Andrei Nicolescu, administratorul special al clubului din Ștefan cel Mare, a vorbit, printre altele, și despre ce se va întâmpla la echipă în cazul în care Dinamo va retrograda matematic, înainte de încheierea stagiunii.
Nicolescu a evidențiat că se va analiza situația și speră că se vor lua măsurile necesare ca pe viitor Dinamo să nu mai ajungă într-o astfel circumstanță
”Dacă se întâmpla asta evident că e o nereușită care trebuie să aibă o analiză. Să se vadă exact cauzele și să nu se mai repete. Și să vedem ce măsuri potrivite se pot lua. Evident că din punct de vedere sportiv anul ăsta clubul nu a performat așa cum ar fi fost într-o evoluție normală”, a spus Andrei Nicolescu pentru PRO TV și Sport.ro.
Urmăriți SPORT.RO și pe Google News